open-index/open-wikipedia-markdown huggingface dataset:
Parade

**Parade** on Princen ja The Revolutionin albumi vuodelta 1986. Se on samalla soundtrack *[[Under the Cherry Moon]]* -elokuvaan, jossa Prince näyttelee pääosaa. Albumi menestyi hyvin ja sen singlestä, *[[Kiss (kappale)|Kiss]]* tuli Princen kolmas Yhdysvaltain listaykkönen.

*Parade* jäi lopulta Princen ja Revolutionin viimeiseksi yhteiseksi levyksi, kun Prince hajotti yhtyeen loppuvuodesta 1986. Albumilla on runsaasti vaikutteita eurooppalaisesta musiikista ja psykedeliasta. Prince laajensi sillä sovituksiaan ottamalla ensimmäistä kertaa mukaan puhaltimia ja jousia. Levyn tunnetuimpia kappaleita ovat Kissin ohella *Anotherloverholenyohead*, *Sometimes It Snows in April* ja *Girls and Boys*. Girls and Boysissa Prince puhuu ranskaa. Levyllä vierailee soittamassa Sheila E., Eric Leeds ja jazz-muusikko Clare Fischer. 

*Parade* oli arvostelumenestys ja sai hyvää palautetta monilta musiikkilehdiltä. Tyylillisesti se ennakoi seuraavan vuoden Sign o' the Timesia, jota on monissa yhteyksissä pidetty Princen kenties parhaana albumina. http://www.time.com/time/2006/100albums/0,27693,Sign_O_The_Times,00.html 

## Kappalelista

Kaikki kappaleet Princen kirjoittamia, ellei toisin mainita

## Lähteet

## Aiheesta muualla
*
Carl Peters

**Carl Peters** (27. syyskuuta 1856 – 10. syyskuuta 1918) oli saksalainen seikkailija, joka perusti saksalaisen siirtomaayhdistyksen. Sen pohjalta rakennettiin Itä-Afrikkaan Saksan siirtomaa Saksan Itä-Afrikka. 

Peters oli luterilaisen kirkonmiehen poika Neuhausista. Hän opiskeli Göttingenissä, Tübingenissä ja Berliinissä ja työskenteli Englannissa, jossa tutustui brittiläisen imperialismin käytäntöihin. Palattuaan Saksaan hän perusti kolonialistisen yhdistyksen *Gesellschaft für Deutsche Kolonisation*. Syksyllä 1884 hän matkusti kumppaneineen Itä-Afrikkaan ja solmi yhdistyksen nimissä sopimuksia alueen päälliköiden kanssa. Hän perusti 1885 Saksan Itä-Afrikan komppanian (Deutsch-Ostafrikanische Gesellschaft).

Bismarckin johtama Saksan hallitus kieltäytyi aluksi tukemasta Petersiä, joka kiristi kansleria ilmoittamalla myyvänsä alueen Belgian Leopold II:lle, joka oli halukas hankkimaan lisämaita Kongon vapaavaltionsa lisäksi, jonka jälkeen Bismarck myöntyi.

Peters solmi 1888 sopimuksen Sansibarin sulttaanin kanssa mannermaan rannikon vuokraamisesta ja 1890 sopimuksen Ugandan kuninkaan kanssa. Uganda jäi kuitenkin Saksan ja Britannian sopimuksessa briteille.

Peters julkaisi 1891 kokemuksistaan kirjan *Die deutsche Emin Pasha Expedition*. Hänelle annettiin samana vuonna Kilimanjaron piirin komissaarin asema. Petersin brutaalit toimintatavat johtivat kuitenkin takaisinkutsuun ja 1897 hän menetti asemansa ja etunsa. Parlamentin sosiaalidemokraatit ja katolilaiset pitivät Petersiä teurastajana ja kansallisena häpeänä ja hän sai lisänimen Hänge-Peters (Hirttäjä-Peters). Afrikassa häntä nimitettiin nimellä Mkono-wa-damu, mies jolla on veriset kädet.

Peters vältti kuitenkin lopullisen tuomion pakenemalla Lontooseen, jossa hyödynsi Rhodesiaa ja Portugalin Itä-Afrikkaa. Hän löysi 1899 tutkimusmatkallaan muinaisten kaupunkien raunioita ja hylättyjä kultakaivoksia.

Kolonialismia kannattavissa piireissä Peters oli kuitenkin sankari ja Vilhelm II palkitsi hänet keisarillisen komissaarin arvonimellä ja eläkkeellä. Adolf Hitler rehabilitoi Petersin 20 vuotta hänen kuolemansa jälkeen.

## Lähteet
* Biografie: Carl Peters, 1856-1918, Deutsches Historisches Museum
* 'Hänge-Peters', Dr. Carl Peters (1856-1918), Afrika-Hamburg Projekt

### Viitteet
Kalossi

**Kalossi** on kengän päällä pidettävä kuminen päällysjalkine, joka suojaa kenkää sadesäässä.

Kalosseja alettiin käyttää keskiajan Euroopassa. Alun perin ne tehtiin kaiverretusta puusta, jossa oli yksinkertainen hihna. Myöhemmin niitä alettiin tehdä kankaasta tai nahasta, ja niiden takaosa oli avoin.

Nykyaikainen kalossi syntyi, kun kumin vulkanointi keksittiin 1800-luvulla. Vulkanoinnin ansiosta kumista voitiin muotoilla joustava ja kestävä jalkine, johon voitiin lisätä pukemista ja riisumista helpottava joustava verkko. Ensimmäisiä kalosseja valmisti L. L. Bean vuodesta 1911 alkaen. Niissä oli vielä vedenpitävä nahkainen yläosa kumipohjan kanssa. Myöhemmin kalossit on tehty yleensä pelkästään kumista, mutta joskus niiden yläosa on nailonia tai muuta vedenpitävää kangasta. PVC-muovin keksiminen vuonna 1928 johti vinyylipohjaisen lateksin käyttöön kalosseissa. Nykyisin kalossit tehdään synteettisestä kumipaloista tai valamalla.

Joissakin kalosseissa on nilkkakiinnikkeet, jotta ne pysyvät jalassa paremmin. Kevyimmät kalossit voi taitella laukkuun.

## Lähteet
Lex Lang

**Walter Alexis Lang** (s. 12. marraskuuta 1965 Hollywood, Kalifornia) on yhdysvaltalainen musiikintuottaja, lauluntekijä ja ääninäyttelijä.

## Ura
Lang on toiminut viihdealalla 1990-luvulta lähtien esiintyen televisiossa ääninäyttelijänä, toiminut hetken aikaa standup-koomikkona, sekä tuottanut musiikkia. Hän opiskeli Arizonassa musiikkia Scottsdale Community Collegessa, josta Lang valmistui vuonna 1988. Tämän jälkeen hän muutti Kaliforniaan opiskelemaan Musician's Instituteen kitaran soittamista.

Valmistumisensa jälkeen Lang esiintyi elokuvassa *[[Upporikas, rutiköyhä]]* vuonna 1991, jonka jälkeen hän teki ensimmäisiä ääniroolejaan vuonna 1993. Tämän jälkeen Lang on tehnyt lukuisia äänirooleja animaatioihin ja videopeleihin, kuten *[[Digimon]]iin, [[.hack//SIGN]]iin, [[Naruto]]on, [[Avatar (animaatiosarja)|Avattareeseen]], [[Crash of the Titans]]iin, [[Legion of Super Heroes]]iin, [[Batman (vuoden 2004 animaatiosarja)|Batman]]iin* ja *[[Justice League: The New Frontier]]iin* sekä *[[Crash Bandicoot (pelisarja)|Crash Bandicoot]]tiin*.

Lang on esiintynyt laulajana ja kitaristina perustamassaan yhtyeessä LeXLangissa, jonka kanssa hän teki kiertueita Kaliforniassa ja Nevadassa. Yhtye julkaisi ensimmäisen levynsä vuonna 2001. Hän tekee myös mainosjuontoja ja toimii televisio-ohjelmien kertojaäänenä. Lang oli muun muassa Playboy Playmate Video Calendareissa juontajaäänenä 2000-luvulla.

## Aiheesta muualla
* 
* 
* Crystalacids
* TV.com 
* Anime News Network
Halloween: The Curse of Michael Myers

**Halloween: The Curse of Michael Myers** on jatkoa Halloween-elokuvasarjalle. Elokuva julkaistiin Yhdysvalloissa 29. syyskuuta 1995. Se on sarjan viimeinen osa jossa Donald Pleasence näytteli pääosaa.

Elokuvasta on olemassa myös tuottajan versio (*Producer's Cut*), joka eroaa monelta osin alkuperäisestä versiosta.

## Juoni

Kuusi vuotta sitten Michael Myers aiheutti pelkoa ja paljon verta Haddonfieldissä, Illinoisissa. Luultiin että poliisiaseman räjähdyksessä murhaaja Michael Myers ja Jamie Lloyd ovat kuolleet. Tosiasiassa molemmat ovat kadonneet. Jamie synnyttää pojan joka uhataan tappaa, ettei Michaelin sisarusten suku enää jatkuisi. Jamie onnistuu pakenemaan ja Michael lähtee perään. Jamie pakenee Haddonfieldiin etsiessään tri. Loomisia. Loppujen lopuksi Jamie piilottaa pojan, ja Michael murhaa Jamien. Myersien talossa asuu Stroden perhe ja Michael päättää murhata heidät. Lopulta Michaelia suojaava kultti saa vauvan ja Loomisin. Paljastuu, että viime osassa Michaelin vapauttanut salaperäinen mies on Loomisin kollega. Tämä yrittää käännyttää Loomisin puolelleen, mutta Loomis yrittää ampua hänet ja silloin hänet tyrmätään. Pian Michael tappaa kaikki kulttilaiset ja lähtee etsimään vauvaa. Lopuksi ensimmäisestä osasta tuttu Tommy Doyle onnistuu hakkaamaan Michaelin rautatangolla ja häntä luullaan jälleen kuolleeksi. Tri Loomis lähtee vielä jostain syystä rakennukseen missä Myers oli muka saatu hengiltä, mutta Myers ei enää ole paikalla ja maassa on vain hänen naamionsa. 

## Rooleissa
Neuhaus

**Neuhaus** on yleinen saksankielinen nimi. Suomeksi se tarkoittaa 'uusitalo'.

## Henkilöitä
* Agnes Neuhaus (1854–1944), saksalainen poliitikko
* Albert Neuhaus (1873–1948), saksalainen poliitikko
* Clemens Neuhaus (1927–1991), saksalainen taidemaalari
* Florian Neuhaus (s. 1997), saksalainen jalkapalloilija
* Friedrich Neuhaus (1797–1876), saksalainen rautatievaikuttaja
* Gert Neuhaus (s. 1939), saksalainen taidemaalari
* Gustav Neuhaus (1866–1942), saksalainen juristi ja kielitieteilijä
* Heinrich Neuhaus (1888–1964), venäläinen pianisti
* Heinz Neuhaus (1926–1998), saksalainen nyrkkeilijä
* Hermann Neuhaus (1863–1941), saksalainen taidemaalari
* Karl Neuhaus (1796–1849), sveitsiläinen poliitikko
* Leopold Neuhaus (1879–1954), saksalainen rabbi
* Richard John Neuhaus (1936–2009), yhdysvaltalais-kanadalainen teologi, katolinen pappi ja toimittaja
* Stanislav Neuhaus (1927–1980), venäläinen pianisti
* Uwe Neuhaus (s. 1942), saksalainen taidemaalari
* Uwe Neuhaus (s. 1959), saksalainen jalkapalloilija ja valmentaja.

## Paikkakuntia
### Itävalta
* Neuhaus am Klausenbach, kunta Burgenlandin osavaltiossa
* Neuhaus, kunta Kärntenin osavaltiossa.

### Saksa
* Amt Neuhaus, kunta Ala-Saksin osavaltiossa
* Neuhaus, kunta Ala-Saksin osavaltiossa
* Neuhaus am Inn, kunta Baijerin osavaltiossa
* Neuhaus an der Pegnitz, kunta Baijerin osavaltiossa
* Neuhaus am Rennweg, kaupunki Thüringenin osavaltiossa
* Neuhaus-Schierschnitz, kunta Thüringenin osavaltiossa.

### Tšekki
* Jindřichův Hradec ()
* Nový Dům ().

## Yrityksiä
* Neuhaus, belgialainen suklaavalmistaja.

## Katso myös
* Neuhausen
Jōkyū-kapina

**Jōkyū-kapina** () tai **Jōkyū-sota** käytiin Japanissa luostariin vetäytyneen keisari Go-Toban ja Kamakura-sotilashallinnon sijaishallitsijoiden eli Hōjō-klaanin joukkojen välillä. Kapina käytiin vuonna 1221 ja se on saanut nimensä Jōkyū-aikakausinimestä. Go-Toban aloittaman kapinayrityksen tavoitteena oli palauttaa keisarihuone takaisin valtaan, mutta sen sijaan kapinan epäonnistumisen myötä Hōjō-klaanin valta kasvoi keisarillisen hovin kustannuksella. Sodan merkittävin taistelu oli Ujissa Kioton eteläpuolella; taistelu oli puolen vuosisadan sisällä kolmas kaupungissa käyty kamppailu.

## Historia
1200-luvun alussa Kamakura-sotilashallinto esti keisari Go-Toban poliittiset valtayritykset. Keisari halusi itsenäisyyttä ja hänelle Japanin keisarina kuuluvaa valtaa. Vuonna 1221 hän keräsi liittolaisensa kokoon kaataakseen Kamakura-hallituksen. Liittolaiset olivat pääosin Taira-klaanin jäseniä ja muita hallitsevan Minamoto-klaanin, Genpei-sodan voittajien, vihollisia.

Vuoden 1221 viidennessä kuukalenterin kuussa Go-Toba päätti vallanperimyksestä konsultoimatta shōgunia. Sitten hän kutsui luokseen runsaasti potentiaalisia liittolaisia suuriin juhliin, mikä paljasti kutsun hylänneiden tahojen lojaliteetit. Eräs merkittävä virkamies paljasti tällä tavoin uskollisuutensa Kamakura-hallinnolle ja surmattiin. Useita päiviä myöhemmin keisarillinen hovi julisti Hōjō Yoshitokin, sijaishallitsijan ja shōgunaatin edustajan, lainsuojattomaksi, ja kolme päivää myöhemmin koko Itä-Japani oli virallisesti noussut kapinaan.

Hōjō Yoshitoki päätti aloittaa hyökkäyksen Go-Toban joukkoja vastaan Kiotossa, käyttäen pitkälti samaa kolmikärkistä strategiaa kuin muutama vuosikymmen aikaisemmin. Yksi joukko tuli vuorilta, toinen pohjoisesta ja kolmas Yoshitokin pojan Yasutokin johtamana Tōkaidō-tieltä.

Joukot kohtasivat vähäistä vastarintaa matkallaan pääkaupunkiin; keisarilliset komentajat olivat taistelleet jo liikaa. Kun Go-Toba kuuli tappioiden sarjasta, hän lähti kaupungista Hieivuorelle, jossa hän pyysi apua vuoren *[[sōhei]]*-soturimunkeilta. He kuitenkin kieltäytyivät, ja Go-Toba palasi Kiotoon. Keisarillisen armeijan jäänteet taistelivat viimeisen kerran Uji-joen sillalla, jossa Genpei-sodan avaustaistelu oli käyty 41 vuotta aikaisemmin. Yasutokin ratsuväki hajotti keisarilliset joukot ja eteni Kiotoon.

Shōgunin joukot valtasivat pääkaupungin ja Go-Toban kapina oli kukistettu. Go-Toba karkotettiin Okisaarille, mistä hän ei koskaan palannut. Hänen poikansa karkotettiin myös, mukaan lukien luostarikeisari Tsuchimikado (Tosan provinssiin) ja luostarikeisari Juntoku (Sadoon). Juuri valtaan noussut keisari Chūkyō, Juntokun vanhin poika, korvattiin keisari Go-Horikawalla, Go-Toban veljenpojalla.

## Lähteet
Claudio Pozzani

**Claudio Pozzani** (s. 19. syyskuuta 1961 Genova, Italia) on italialainen runoilija, muusikko ja performanssitaiteilija. 

Pozzanin vuonna 1983 perustama kulttuuriyhdistys *Circolo dei Viaggiatori del Tempo* (Aikamatkaajien klubi) järjestää kansainvälisiä runotapahtumia niin Italiassa kuin ulkomaillakin. Näistä tunnetuimpia ovat Genovan runofestivaali, Pariisin runoviikko ja Brüggen runofestivaali. Kotikaupungissaan Genovassa hän toimii paikallisen kulttuurielämän sekä runoklubi *Stanza della Poesian*  promoottorina. 

Vuonna 2001 hän julkaisi runokokoelmansa *Saudade & Spleen* kaksikielisenä laitoksena ranskaksi ja italiaksi. Hän toimittaa *Nuda Poesia* (Paljas runous) -julkaisua. Runojen lisäksi hän on julkaissut kaksi romaania, *Angolazioni temporali* ja *Kate ed io* sekä novellikokoelman *Racconti dai piedi freddi*. Pozzanin runoja on käännetty kymmenelle kielelle ja niitä on julkaistu merkittävimmissä nykyrunouden antologioissa ja runouslehdissä. 

Pozzani on levyttänyt kaksi LP-levyä vuonna 1986 perustetun Cinano-rockyhtyeensä kanssa. Hän on konsertoinut eri puolilla Eurooppaa kokeellista, musiikkia tulkitsevan Eczema-orkesterinsa kanssa. 

Pozzani toimii aktiivisesti kulttuurin, erityisesti kirjallisuuden ja runouden edistäjänä. Hän on Unescon runouskomitean jäsen.

## Aiheesta muualla
* http://www.pozzani.org/pozzani/index.html
* http://www.clapoz.org/spoken/staff.html
* http://www.mukkula.org/~mukkuorg/vanhat/?p=kirjailija&lang=fi&n=kv_fi&e=2003&kk=&id=41
Taira

**Taira** tarkoittaa seuraavia asioita:
* Taira (*Eira barbara*), näätäeläin
* *[[Taira (suku)|Taira]]*, hämähäkkien suku
* Taira-klaani, historiallinen klaani Japanissa, 
* Taira, sukunimenä:
** Artturi Taira, suomalainen muusikko
** Tatsurō Taira (s. 2000), japanilainen vapaaottelija.
Ramones-viikko

**Ramones-viikkoa** vietettiin Ramonesin ensimmäisen Suomen-vierailun kunniaksi 12. − 18. toukokuuta 2007, jolloin tuli kuluneeksi 30 vuotta Ramonesin ensiesiintymisestä Suomessa. Viikon järjestämiseen osallistuivat muun muassa Häiriköt, Rehtorit, Pojat, Ne Luumäet, Himanes, Debbie ja Converse-kerho. Tapahtuman kunniaksi julkaistiin myös samanniminen EP-levy.

## Tapahtumat
Vuoden 2007 Ramones-viikon tapahtumat:
*Perjantai 11. toukokuuta: Woimasointu julkaisi Häiriköiden *1-2-3-4-5-6-7-8* -ep-levyn ilmaiseksi internetissä.
*Lauantai 12.toukokuuta: Converse-kerho järjesti Ramoviisut 2007 -laulukilpailun Helsingin Semifinalissa. Myös Häiriköt esiintyi tilaisuudessa.
*Keskiviikko 16. toukokuuta: Ramones-viikko EP julkaistiin. Lahdessa myös Ramoklubi.
*Torstai 17. toukokuuta: Ne Luumäet -yhtye kokosi rivinsä Ramones-viikon kunniaksi ja esiintyi Helsingin Tavastia Klubilla.
*Perjantai 18. toukokuuta: Himanes julkaisi internet-singlen.

## Ramones-viikko EP

Keskiviikkona 16. toukokuuta 2007 Woimasointu julkaisi **Ramones-viikko EP**:n. Se sisältää kolme ennenjulkaisematonta kappaletta.

### Kappaleet
#Rehtorit: 
#Pojat: 
#Debbie: 

## Lähteet
*

## Aiheesta muualla
*Ramones-viikko ramopunk.com -sivustolla
C-SPAN

**C-SPAN** (virallisesti **Cable-Satellite Public Affairs Network**) on yhdysvaltalainen kaapelitelevisiokanava, joka on omistettu lähettämään reportaaseja hallituksen ja yhteiskunnan asioista. C-SPANin televisiokanavat näkyvät myös ilmaiseksi internetissä.

C-SPAN Radion ja C-SPAN internetsivujen lisäksi C-SPANilla on useita eri televisiokanavia:
* **C-SPAN** lähettää suoria lähetyksiä Yhdysvaltain edustajainhuoneesta.
* **C-SPAN2** lähettää ohjelmaa Yhdysvaltain senaatista.
* **C-SPAN3** lähettää muita suoria tapahtumia ja historiallisia ohjelmia.

Suurin osa C-SPANin toiminnoista sijaitsee Capitol Hillillä Washington D.C:ssä, mutta kanava myös ylläpitää arkistoja West Lafayettessä Indianan osavaltiossa. Arkistoa johtaa professori Robert X. Browning.

## Historia
C-SPAN aloitti lähetyksensä 19. maaliskuuta 1979 kongressiedustaja Al Goren puheella. Toinen kanava, C-SPAN2 aloitti 2. kesäkuuta 1986 ja sen tarkoitus oli lähettää kaikki Yhdysvaltain senaatin tapahtumat suorana. Uusin kanava, C-SPAN3 aloitti 22. tammikuuta 2001, ja sen tarkoitus oli lähettää muita hallintoon liittyviä tapahtumia suorana sekä ohjelmaa C-SPANin historiallisista arkistoista.

## Organisaatio
C-SPAN on poikkeus yhdysvaltalaisessa televisiossa, sillä se on voittoa tavoittelematon yhteisö, jonka omistaa National Cable Satellite Corporation. C-SPAN ei ota vastaan lahjoituksia Yhdysvaltain hallinnolta.

## Aiheesta muualla

* C-SPANin virallinen sivusto    
* C-SPANin vuosittain järjestämä opiskelijoiden dokumenttikilpailu
Recruit-skandaali

**Recruit-skandaali** () oli sisäpiirikauppa- ja korruptioskandaali, joka pakotti useita huomattavia poliitikkoja eroamaan Japanissa vuonna 1988.

Recruit on kiinteistö- ja telekommunikaatioyhtiö Tokiossa. Sen johtaja Hiromasa Ezoe tarjosi Recruitin tytäryhtiön Cosmosin osakkeita talouselämän johtajille ja pitkäaikaisille poliitikoille, ennen kuin Cosmos listautui pörssiin vuonna 1986. Julkisen osakeannin jälkeen Cosmosin osakkeiden hinnat kohosivat pilviin, ja juoneen osallistuneet saivat kukin keskimäärin 66 miljoonan jenin tuoton.

Vaikka vain 17 Japanin parlamentin jäsenen havaittiin osallistuneen sisäpiirikauppoihin, kolmenkymmenen muun huomattiin myöhemmin saaneen erikoispalveluksia Recruitilta. Skandaaliin joutuneisiin poliitikkoihin kuuluivat pääministeri Noboru Takeshita, entinen pääministeri Yasuhiro Nakasone ja hallituksen pääsihteeri Takao Fujinami. LDP-hallituksen jäsenten lisäksi myös Kōmeitōn, demokraattisen puolueen ja sosialistisen puolueen johtajien havaittiin olleen osallisina juonessa. Takeshitan hallitus pakotettiin eroamaan, vaikka jotkut sen jäsenet palasivatkin politiikan huipulle myöhemmin (mukaan lukien tulevat pääministerit Kiichi Miyazawa ja Keizō Obuchi). NTT, Yomiuri Shimbun ja Nihon Keizai Shimbun sekaantuivat myös skandaaliin.

Vaikka skandaali kosketti puolueita poliittisen kentän molemmilla laidoilla, LDP kärsi skandaalista eniten. Skandaalia pidetään usein Morihiro Hosokawan oppositiopuolueen voiton merkittävänä syynä vaaleissa vuonna 1993, jolloin LDP:n yhtäjaksoisesti 38 vuotta kestänyt valtakausi Japanissa keskeytyi.

## Lähteet
M/S UN Trieste

**M/S UN Trieste** () on turkkilaisen UN Ro-Ro İşletmelerin omistama ro-ro-rahtialus. Alus on rakennettu vuonna 2006 Flensburger Schiffbau-Gesellschaftin telakalla Flensburgissa, Saksassa. *UN Trieste* on rekisteröity Turkin lipun alle ja sen kotisatama on Istanbul.

UN Triesten sisaraluksia ovat M/S Saffet Ulusoy, M/S UN Marmara ja M/S UN Pendik.

## Tekniset tiedot

Pituutta UN Triestellä on 193 metriä, leveyttä 26 metriä ja syväys on 7 metriä. Laivan koko tilavuus (bruttovetoisuus) (GT) on 26&nbsp;700 ja matkustus- ja lastitilojen tilavuus (nettovetoisuus) (NT) 14&nbsp;650. Aluksen  lastikapasiteetti on 3&nbsp;726 metriä ja konttikapasiteetti (TEU) on 550. Laivan huippunopeus on 21,5 solmua.

Laivan pääkoneina on kaksi MaK 9M43 dieselmoottoria, jotka yhdessä kehittävät 16&nbsp;200 kilowatin tehon.

### Alustyyppi

UN Trieste on ro-ro-alus (*roll on roll off*), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.

## Käyttöhistoria

8. elokuuta 2005 tapahtui kölin lasku. 28. lokakuuta alus laskettiin vesille ja 12. tammikuuta 2006 se luovutettiin U.N Deniz Isletmeciligi A.S:n omistukseen, joka rekisteröi sen Turkin lipun alle nimellä *UN Trieste*. Kotisatamaksi tuli Istanbul. Tämän jälkeen alus aloitti liikennöinnin Istanbulin ja Italian Triesten välillä. Vuonna 2007 alus siirtyi U.N Ro-Ro İşletmeleri A.Ş:n omistukseen.

## Lähteet

## Aiheesta muualla
*Fakta om Fartyg – M/S UN Trieste 
*Aluksesta omistajan kotisivuilla
Russi Taylor

**Russi Taylor** (4. toukokuuta 1944 Cambridge, Massachusetts – 26. heinäkuuta 2019 Glendale, Kalifornia) oli yhdysvaltalainen ääninäyttelijä. Hänen tunnetuimmat ääniroolinsa olivat Minni Hiiri ja Tupu, Hupu ja Lupu useissa Disney-animaatioissa sekä *[[Simpsonit]]*-sarjan Martin Prince.

## Ura
Taylor teki ensimmäisiä äänirooleja animaatioihin 1960-luvulla ja tuli tunnetuksi 1980-luvun alussa Mansikka-Marjan ääniroolista hahmon nimikkolyhytanimaatioissa. Sittemmin Taylor tunnettiin parhaiten Disney-piirrettyjen myötä ja erityisesti Minni Hiirenä, jonka ääniroolia hän teki 1980-luvun puolenvälin jälkeen useissa lyhytanimaatioissa, elokuvissa ja televisiosarjoissa. Taylor oli myös Tupun, Hupun ja Lupun ääninä piirrossarjassa *[[Ankronikka]]*. Suositussa animaatiosarjassa *Simpsonit* Taylor ääninäytteli useita lapsihahmoja, tärkeimpinä Martin Prince, kaksoset Sherri ja Terri sekä vaihto-oppilas Üter. Taylorin muita äänirooleja olivat *[[Pikkumuppetit]]*-sarjan Gonzo, *[[Smurffit (animaatiosarja)|Smurffien]]* Smoogle ja useat hahmot *[[Pikku ponit (1980-luvun sarja)|Pikku ponit]]* -sarjassa. Hän näytteli sivurooleja myös muun muassa piirrossarjoissa *[[Pieni merenneito (animaatiosarja)|Pieni merenneito]]*, *[[Buzz Lightyear of Star Command]]* ja *[[Sofia ensimmäinen]]*.

Taylor huomioitiin kaksi kertaa Daytime Emmyn ehdokkuuksilla animaatiosarjasta *[[Vekarat]]*.

Taylor oli naimisissa Wayne Allwinen kanssa aviomiehensä kuolemaan saakka. Allwine tunnettiin Mikki Hiiren ääniroolista. Heillä on yhteensä neljä lasta.

Taylor kuoli paksusuolen syöpään 75-vuotiaana kotonaan Kalifornian Glendalessa 26. heinäkuuta 2019.

## Filmografia
Kaikki äänirooleja.

**[[Pikkuponit elokuva]]* (1986) – useita hahmoja
**The Adventures of the American Rabbit* (1986) – äiti
**[[Kuka viritti ansan, Roger Rabbit?]]* (1988) – Minni Hiiri
**[[Jetsonit (elokuva)|Jetsonit]]* (1990) – Fergie
*** (1990) – Tupu, Hupu ja Lupu, Tepa
**[[Bernard ja Bianca Australiassa]]* (1990) – sairaanhoitajahiiri
**[[Babe – urhea possu]]* (1995) – Herttuatar (kissa)
**[[Babe suurkaupungissa]]* (1998) – puudeli, kissa
**The Brave Little Toaster Goes to Mars* (1998) – Robbie
**[[Mikki Hiiri – olipa kerran joulu]]* (1999) – Minni Hiiri, Tupu, Hupu ja Lupu
**[[Fantasia 2000]]* (1999) – Iines Ankka
**[[Mikki Hiiren taikajoulu]]* (2001) – Minni Hiiri
**[[Tuhkimo II – Unelmien prinsessa]]* (2002) – Haltijatarkummi, Druzella, Beatrice, Daphne, Meeri hiiri
**[[Mikin ketkuteatteri]]* (2002) – Minni Hiiri
**[[Mikki, Aku, Hessu – kolme muskettisoturia]]* (2004) – Minni Hiiri
**[[Mikki Hiiri – Joulu Ankkalinnassa]]* (2004) – Minni Hiiri, Tupu, Hupu ja Lupu
**[[Topi ja Tessu 2]]* (2006) – Hilma-täti
**[[The Simpsons Movie]]* (2007) – Martin
**[[Tuhkimo III – Taikansa kutakin]]* (2007) – Haltijatarkummi, Druzella
**[[Disney Princess Enchanted Tales: Follow Your Dreams]]* (2007) – Fauna
**[[Scooby-Doo ja peikkokuningas]]* (2008) – Pöllönoita, Tiddlewink 
**The Flintstones & WWE: Stone Age SmackDown!* (2015) – Siru Kivinen

## Lähteet
* TV.com 
* Voice Chasers 
* Simpsonit.org

### Viitteet
Suippuorapihlaja

**Suippuorapihlaja** eli **suippoliuskaorapihlaja** (*Crataegus rhipidophylla*, syn. *C. rodiformis* ja *C. curvisepala*) on Euroopassa ja Vähässä-Aasiassa kasvava pensas tai pieni puu. Suomessa suippuorapihlajaa esiintyy maan lounaisosissa ja se on luokiteltu erittäin uhanalaiseksi lajiksi. Kansainvälisesti laji on luokiteltu elinvoimaiseksi.

## Ulkonäkö ja koko

Suippuorapihlaja kasvaa kolmesta kuuteen metriä korkeaksi. Haarat ovat väriltään harmaanruskeita ja ne ovat kaljuja. Muiden orapihlajien tapaan kasvi on piikkinen eli orainen. Orat ovat 8–20 mm pitkiä. Lehdet ovat 3–5 cm pitkiä, parijakoisia tai -osaisia ja kaljuja. Lehtien suonet ulottuvat liuskojen kärkiin, hampaisiin ja näiden välisiin loviin saakka. Lehtien liuskat ovat suippoja ja kärkiosasta sahalaitaisia. Myös lehtien korvakkeet ovat sahalaitaisia. Kukinto on kalju huiskilo. Kukat ovat valkoiset ja niiden verholehdet ovat kolmiomaisia. Heteitä on 18–20 kappaletta ja niiden ponnet ovat punertavia. Emejä on yksi. Suippuorapihlaja kukkii Suomessa kesäkuussa. Hedelmä on yksiluinen, punainen luumarja.

Aikaisemmin suippuaorapihlaja jaettiin Suomessa kahteen alalajiin, mutta nykyisin niitä pidetään muunnoksina. Erot muunnosten välillä ovat verholehdissä ja marjoissa. Yleisemmän siirosuippuorapihlajan (var. *rhipidophylla*) verholehdet ovat taakäänteisiä ja marja munanmuotoinen ja tummanpunainen. Tanasuippuorapihlajan (var. *lindmanii*) verholehdet ovat puolestaan sirottavia, suoria ja marja tynnyrimäinen ja vaaleanpunainen.

Suippuorapihlajan voi helposti sekoittaa toiseen Suomessa luonnonvaraisena esiintyvään orapihlajalajiin, tylppöorapihlajaan (*Crataegus monogyna*). Lajit voivat myös risteytyä keskenään.

## Levinneisyys
Suippuorapihlajan levinneisyysalue ulottuu Skandinavian eteläosista ja Baltiasta Saksaan, Puolaan, Ukrainaan, Balkanille, Pohjois-Turkkiin ja Kaukasuksen alueelle asti. Suomessa suippuorapihlajaa kasvaa luonnonvaraisena paikoin Ahvenanmaalla, Lounais-Suomen saaristossa ja Varsinais-Suomessa.

## Elinympäristö
Luonnonvaraisena suippuorapihlaja kasvaa lehdoissa, lehtoniityillä sekä peltojen, metsien ja tienreunuksien pensaikoissa.

## Käyttö
Suippuorapihlajaa käytettiin yleisesti pensasaidoissa ennen aitaorapihlajan (*Crataegus flabellata* var. *grayana* eli *C. grayana*) yleistymistä. 

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Kasviatlas 2020: Suippuorapihlajan levinneisyys Suomessa.
Bill Aston

**William ”Bill” Aston** (29. maaliskuuta 1900 Hopton, Staffordshire – 4. maaliskuuta 1974 Lingfield, Surrey) oli brittiläinen Formula 1 -kuljettaja, joka osallistui kolmeen kilpailuun omassa Aston Butterworth -tallissaan. Hän pääsi starttaamaan vain yhteen kilpailuun, joka oli Saksan Grand Prix 1952. Hän keskeytti kilpailun toisella kierroksella.

Formula 1 -sarjan lisäksi Aston ajoi myös Formula 3 -sarjassa ja moottoripyörillä, toimi koelentäjänä sekä viljeli hedelmiä. Hän teki myös uuden nopeusennätyksen 500–kuutioisella virtaviivaisella autolla Montlhérylla vuonna 1951. 

## Lähteet
Siipigambiitti

**Siipigambiiteiksi** kutsutaan shakissa monia avauksia, jossa valkea uhraa b-sotilaansa mustan c-sotilaalle. Siipigambiitteja pidetään yleisesti heikkoina siirtoina, ja siksi niihin törmääkin vain harvoin. Oikein pelattuina ne voivat silti olla suuri yllätys vastustajalle, ja hyvä ase etenkin pikapeleissä.

Kaikista tavallisin siipigambiitti on sisilialaisessa puolustuksessa, jolloin se menee seuraavasti: 1. e4 c5 2. b4 Peli jatkuu normaalisti 2...cxb4 3. a3 bxa3 4. Rxa3. Musta voi tosin pelata myös 2...d5 tai valkea 3. d4

Ranskalaisessa puolustuksessa esiintyy myös kaksi harvinaista siipigambiittia, jotka voivat transformoitua toisikseen.
:1. e4 e6 2. d4 d5 3. e5 c5 4. b4
:1. e4 e6 2. Rf3 d5 3. e5 c5 4. b4

Caro-Kannin puolustuksessa siipigambiitti etenee seuraavasti. 
:1. e4 c6 2. Re2 d5 3. e5 c5 4. b4 joskin musta voi jättää sotilaan lyömättä ja saavuttaa välittömästi etua pelaamalla 4...d4!

Vielä harvinaisempi siipigambiitti on lähettipelissä. Gambiitilla on hieman yhtäläisyyksiä Evansin gambiitin kanssa.
1. e4 e5 2. Lc4 Lc5 3. b4

## Katso myös
*Gambiitti
*Luettelo gambiiteista

## Aiheesta muualla
*Voittoja siipigambiittia käyttäen
*Pelejä, joissa esiintyy siipigambiitti

## Kirjallisuutta
*Challenging the Sicilian with 2.a3!?, Alexei Bezgodov, Chess Stars, 2004,
Tylppöorapihlaja

**Tylppöorapihlaja** eli **tylppäliuskaorapihlaja** (*Crataegus monogyna*) on lähes koko Euroopassa tavattava pensas tai pieni puu. Suomessa tylppöorapihlajaa esiintyy vain maan eteläosissa ja se on luokiteltu uhanalaiseksi, viimeksi vuonna 2019 äärimmäisen uhanalaiseksi lajiksi.

## Ulkonäkö ja koko

Tylppöorapihlaja kasvaa kolmesta kuuteen metriä korkeaksi, joskus jopa korkeammaksikin. Haarat ovat kaljuja ja ovat väriltään harmaanruskeita. Muiden orapihlajien tapaan kasvi on piikkinen eli orainen. Orat ovat 8–20 mm pitkiä. Lehdet ovat 3–5 cm pitkiä, parijakoisia tai -osaisia ja kaljuja. Lehtien suonet ulottuvat liuskojen kärkiin, hampaisiin ja näiden välisiin loviin saakka. Lehtien liuskat ovat tylppiä, vain kärjestä niukkahampaisia tai täysin ehytlaitaisia. Lehtien korvakkeet ovat ehytlaitaisia. Kukinto on kalju huiskilo. Kukat ovat valkoiset ja niiden verholehdet ovat taakäänteisiä, tasasivuisen kolmiomaisia ja tylppiä. Heteitä on 18–20 kappaletta ja niiden ponnet ovat punertavia. Emejä on yksi. Tylppöorapihlaja kukkii Suomessa kesäkuussa. Hedelmä on yksiluinen, munanmuotoinen, punainen luumarja.

Ilmeisesti suurin Suomessa kasvava tylppöorapihlaja kasvaa Ahvenanmaan Finströmissä. Vuonna 2007 sen korkeudeksi mitattiin 8 metriä ja rungon ympärysmitaksi 45 cm korkeudelta 185 cm.

Tylppöorapihlajan on hankala erottaa toisesta Suomessa luonnonvaraisena esiintyvästä orapihlajalajista, suippuorapihlajasta (*C. rhipidophylla*). Lajien tunnistamista vaikeuttaa lisäksi se, että ne voivat myös risteytyä keskenään.

## Levinneisyys
Tylppöorapihlaja on levinnyt Etelä-Skandinaviasta ja Baltiasta koko Eurooppaan Venäjän Keski- ja Pohjois-osia sekä Islantia lukuun ottamatta. Lisäksi sitä tavataan Pohjois-Afrikassa, Turkissa, Kaukasuksen alueella sekä Lähi-idässä. Pohjois-Amerikan itäosiin laji on levinnyt ihmisen mukana. Suomessa tylppöorapihlajaa kasvaa luonnonvaraisena Ahvenanmaalla sekä paikoin Varsinais-Suomen ja Uudenmaan rannikkoalueilla. Suomessa tylppöorapihjalan uhanalaistumiseen on vaikuttanut avoimien alueiden sulkeutuminen, metsien uudistamis- ja hoitotoimet sekä risteytyminen vieraslajien kanssa.

## Elinympäristö
Luonnonvaraisena tylppöorapihlaja kasvaa lehdoissa, lehtoniityillä sekä peltoja ja metsiä reunustavissa pensaikoissa.

## Käyttö
Tylppöorapihlajaa käytettiin pensasaidoissa ennen aitaorapihlajan (*Crataegus grayana*) yleistymistä.  Lajia kasvatetaan edelleen koristepensaana ja -puuna.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
*Kasviatlas 2022: Tylppöorapihlajan levinneisyys Suomessa.
*LuontoPortti: Tylppöorapihlaja (''Crataegus monogyna'')
*ITIS: ''Crataegus monogyna'' 
*United States Department of Agriculture (USDA): ''Crataegus monogyna'' 
*Pherobase: Floral volatiles of ''Crataegus monogyna''
Jason Dawe

**Jason Dawe** on brittiläinen televisiotuottaja. Hän juonsi ''Top Gear'' -ohjelman ensimmäisen tuotantokauden (2002). Toisella tuotantokaudella hänet korvasi James May. Dawe esitteli käytettyjä halpa-autoja vastapainona Jeremy Clarksonin ja Richard Hammond esittämille kalliille urheiluautoille ja ajokilpailuille. Nykyään hän juontaa Penny Malloryn kanssa *Used Car Roadshow* -auto-ohjelmaa. Ennen juontajan uraa Dawe työskenteli 16 vuotta autoalalla.

Dawella on kolumni *[[The Sunday Times]]* -lehden moottorit-osiossa. Hän kirjoittaa myös moniin muihin lehtiin.

## Aiheesta muualla
*Dawen kotisivut
Richard Attwood

**Richard James David Attwood** (s. 4. huhtikuuta 1940 Wolverhampton, Staffordshire, Iso-Britannia) on uransa lopettanut brittiläinen kilpa-autoilija. Hän osallistui yhteensä 17 Formula 1:n MM-kilpailuun kausilla – ja – BRM, Reg Parnell Racing, Cooper ja Lotus-talleissa. Hänen paras sijoituksensa oli Monacon Grand Prix'ssa 1968, jossa hän ajoi toiseksi ja teki samalla kilpailun nopeimman kierroksen. Palkintosija jäi Attwoodin ainoaksi.

Attwood voitti Le Mansin 24 tunnin ajon vuonna 1970 Porsche 917:llä.

## F1-tulokset

## Lähteet
USS Missouri (BB-63)

**USS Missouri** (runkonumero BB-63) (lempinimiltään **Mighty Mo** tai **Big Mo**) on Yhdysvaltain laivaston Iowa-luokan taistelulaiva, joka on viimeinen Yhdysvaltojen rakentama taistelulaiva. Japanin keisarikunta antautui aluksella liittoutuneille toisen maailmansodan lopussa.

## Valmistus

Alus tilattiin 12. kesäkuuta 1940 New Yorkin laivastontelakalta, missä köli laskettiin 6. tammikuuta 1941. Alus laskettiin vesille 29. tammikuuta 1944 ja otettiin palvelukseen 11. kesäkuuta.

## Palvelus

Palvelukseenotosta ja New Yorkin edustalla suoritetuista testi- ja perehdytysajoista vuoden 1944 loppuun alus oli taisteluharjoituksissa Chesapeaken lahdella. Alus lähti 11. marraskuuta Norfolkista San Franciscoon, missä se varustettiin laivaston lippulaivaksi. Alus lähti 14. joulukuuta kohti Karoliinien saariston Ulithia, jonne se saapui 13. tammikuuta 1945.

Toisessa maailmansodassa *Missouri* osallistui Iwo Jiman ja Okinawan taisteluihin ja ampui Japanin Hokkaidōa ja Honshūa. Kenraali Douglas MacArthur otti vastaan 2. syyskuuta 1945 Japanin antautumisen Tokionlahdelle ankkuroituneen Missourin kannella.

Sodan jälkeen alus palasi Yhdysvaltoihin ennen kuin se lähetettiin Korean sotaan. Palatessaan jälleen Yhdysvaltoihin se poistettiin käytöstä ja liitettiin 1955 Yhdysvaltain laivaston reserviin (), joka tunnetaan paremmin nimellä "Koipallolaivasto" (). Alus palautettiin palvelukseen ja modernisoitiin 1984 600 laivan laivasto -ohjelmassa, minkä jälkeen se osallistui 1991 Persianlahden sotaan.

*Missouri* poistettiin 31. maaliskuuta 1992 palveluksesta viimeisen kerran, jolloin se oli saanut yhteensä yksitoista taistelutähteä toiminnastaan toisessa maailmansodassa, Koreassa ja Persianlahdella. Sitä pidettiin Naval Vessel Registerissä tammikuuhun 1995. Vuonna 1998 se lahjoitettiin Missouri Memorial Associationille ja on nykyään museolaivana Pearl Harborissa Havaijilla.

## Elokuvat
Laiva on ollut esillä ainakin kahdessa elokuvassa. Ensimmäinen näistä on Steven Seagalin tähdittämä elokuva *[[Kaappaus merellä]]*, jossa sotalaiva *Missouri* lähtee jäähyväismatkalleen. Toinen on vuonna 2012 julkaistu Peter Bergin ohjaama science fiction -sotaelokuva *[[Battleship]]*.

## Lähteet

*

### Viitteet

## Aiheesta muualla
*Historic Naval Ships Association - USS Missouri
Nuoret sankarit

**Nuoret sankarit** () on John Fuscon käsikirjoittama ja Christopher Cainin ohjaama lännenelokuva vuodelta 1988. Sen tuotti 20th Century Fox. Pääosissa nähdään Emilio Estevez, Kiefer Sutherland, Lou Diamond Phillips, Charlie Sheen, Dermot Mulroney ja Casey Siemaszko. Elokuvalle tehtiin jatko-osa Nuoret sankarit 2 vuonna 1990.

## Juoni

Englantilainen karjatilan pitäjä John Tunstall löytää kodittoman lainsuojattoman William H. Bonneyn. Tunstall ottaa Bonneyn töihin maatilalleen, jossa on muitakin kodittomia hylkiöitä, kuten Doc Shurlock, Jose Chavez, "Dick" Brewer, Steve Stephens ja Charlie Bowdre. irlantilainen Murphy tavoittelee samaa lihakauppasopimusta Tunstallin kanssa ja murhauttaa tämän, minkä jälkeen Bonney ja kumppanit saavat apulaissheriffien valtuudet ja heidän pitäisi pidättää kaikki tiedetyt osasyylliset Tunstallin murhaan. Lainvalvojiksi värvätty joukko kuitenkin joutuu itse lain väärälle puolelle ja lain kouran jahtaamaksi, kun Bonney päättää syyllisten pidättämisen sijaan lähteä sotapolulle murhanhimoisin toimenpitein. Elokuva on siis kuvaus Uudessa Meksikossa vuonna 1878 tapahtuneesta Lincolnin kauppasodasta, johon Billy the Kid merkittävästi sekaantui.

## Arvioita
*[[Video-opas|Video-oppaassa]]* vuodelta 1994 Bello Romano kutsuu elokuvaa pienen budjetin koskettavaksi nuorisoleffaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* Young Guns Internet Movie Databasessa.
Larry King Live

**Larry King Live** oli yhdysvaltalainen keskusteluohjelma, jota juonsi Larry King. Ohjelmaa esitettiin CNN-uutiskanavalla ja sen ensimmäinen lähetys nähtiin vuonna 1985. Sen katsojaluvut ylittivät miljoonan katsojan määrän illassa.

## Tausta
Ohjelma kuvattiin CNN:n Los Angelesin studioilla, mutta joskus ohjelmaa lähetettiin CNN:n New Yorkin tai Washington D.C:n studioilta. Eräs Kingin tunnuksista oli perinteinen RCA:n (Radio Corporation of America) mikrofoni pöydällä. Mikrofoni oli kuitenkin vain osa lavasteita, todellisuudessa King ja hänen vieraansa käyttivät pukuun kiinnitettäviä pieniä mikrofoneja.

## Vieraat
Joka ilta King haastatteli yhtä tai useampaa tunnettua henkilöä, yleensä julkisuuden henkilöitä, poliitikkoja tai talouselämän vaikuttajia. Tunnin mittainen ohjelma esitettiin eräillä alueilla kolme kertaa päivässä, ja sen pystyi näkemään maailmanlaajuisesti CNN International -kanavalla.

## Haastattelutyyli
Jotkut ovat syyttäneet Kingiä liian "lepsuista" kysymyksistä. Kun King oli vieraana ''Late Night with Conan O'Brienissä'', hän sanoi hyvän haastattelun salaisuuden olevan se, että saa haastateltavan puhumaan itsestään, jotta juontaja voi jäädä sivuosaan. ''Washington Postin'' haastattelussa vuonna 1996 King kertoi toisinaan lipsauttavansa kovia kysymyksiä pehmeiden väliin. King suosii haastatteluissaan lyhyitä, yhden lauseen kysymyksiä. King on myös sanonut, että hän koettaa valmistautua ohjelmaa varten mahdollisimman vähän.

## Lähteet

## Aiheesta muualla
* Larry King Liven kotisivu 
* 
* http://articles.chicagotribune.com/2010-12-17/entertainment/ct-oped-1217-daum-20101217_1_larry-king-live-cnn-interviews
Barely Legal

**Barely Legal** on ruotsalaisen garagerock-yhtyeen The Hivesin debyyttialbumi, joka julkaistiin vuonna 1997. Levyn toisesta kappaleesta A.K.A.I.D.I.OT.ista on tehty EP.

## Kappaleet
#
#
#
#
#
#
#
#
#
#
#
#
#
#

## Kokoonpano
* Howlin' Pelle Almqvist – laulu
* Nicholaus Arson – kitara, taustalaulu
* Vigilante Carlstroem – rytmi kitara, taustalaulu
* Dr. Matt Destruction – basso
* Chris Dangerous – rummut
Keski-läntinen alue (Brasilia)

**Brasilian keski-läntinen alue** on yksi Brasilian viidestä alueesta. Alue muodostuu kolmesta osavaltiosta (Goiás, Mato Grosso ja Mato Grosso do Sul) sekä Distrito Federalin liittopiiristä, jossa sijaitsee Brasilian pääkaupunki Brasília. 

Alueen asukasluku vuonna 2022 oli 16&nbsp;492&nbsp;326
 ja pinta-ala 1&nbsp;606&nbsp;371,5&nbsp;neliökilometriä.

## Lähteet
Laulava sydän – Juice Leskinen

**Laulava sydän – Juice Leskinen**, sisältää musiikkia Yle TV2:n Laulava sydän -ohjelmasta. Se on tribuuttialbumi, joka sisältää eri suomalaislaulajien tulkintoja Juice Leskisen kappaleista. Esitykset ovat peräisin Yle TV2:n tuottamasta *[[Laulava sydän (ohjelmasarja)|Laulava sydän]]* -ohjelmasarjasta. Sen innoittaja oli Juice Leskisen 50-vuotisjuhla 19. helmikuuta 2000.

## Kappaleet
Sävellykset ja sanoitukset Juice Leskinen, ellei toisin mainita. Sovitukset Matti Puurtinen, paitsi Esa Nieminen (CD1/3. & CD2/14.).

### CD 1
# Maarit: 
# Aki Sirkesalo: 
# Ritva Oksanen: 
# Samuli Edelmann: 
# Kaija Koo: 
# Neumann: 
# Laura Voutilainen: 
# Juha Lehti: 
# Sari Kaasinen: 
# Mikko Kuustonen: 
# Paula Koivuniemi: 
# Pate Mustajärvi: 
# Janne Tulkki: 
# Tommi Läntinen: 
# Joel Hallikainen: 

### CD 2
# Laura Voutilainen: 
# Mikko Kuustonen: 
# Tommi Läntinen: 
# Maarit: 
# Samuli Edelmann: 
# Paula Koivuniemi: 
# Aki Sirkesalo: 
# Kaija Koo: 
# Janne Tulkki: 
# Joel Hallikainen: 
# Juha Lehti: 
# Sari Kaasinen: 
# Pate Mustajärvi: 
# Ritva Oksanen: 

## Kokoonpano
* Matti Puurtinen – kapellimestari, piano, kosketinsoittimet
* Jukka Hänninen – saksofonit, huilu, hanuri, kosketinsoittimet
* Ilpo Murtojärvi – kitara
* Jaan Wessman – basso
* Tommi Rautiainen – rummut, lyömäsoittimet
* Sini Heinilä – kuorolaulu
* Olli Harala – kuorolaulu
* Pekka Kuorikoski – kuorolaulu, viulu

### Tuotanto
* Antti Immonen – äänittäjä (Yle TV2 / Musiikkiyksikkö)
* Jukka Lihavainen – saliääni (Yle TV2 / C-studio)
* Mika Jussila – masteroija (Finnvox-studiot)
* Antero Tenhunen – TV2 tiedotus, artistikuvat
* Jani Tanskanen – ulkoasu (Janskudesign)
* Timo Suomi – TV-ohjelman ohjaaja & tuottaja, TV-ohjelman toimittaja
* Tommi Liuhala – TV-ohjelman toimittaja, tuottaja (CD)

* Vierailevat taiteilijat esiintyvät Levy-yhtiöidensä ystävällisellä suostumuksella.

* Kiitokset: BMG Finland, EMI Music Finland, Music Makers, Poko Rekords, Sony Music Finland, Universal Music, Warner Music Finland, Yle TV2

## Lähteet
Dan Sundell

**Danil (Dan) Sundell** (s. 1. kesäkuuta 1946) on suomenruotsalainen kuvataidekriitikko, koulutukseltaan humanististen tieteiden kandidaatti. Hän on yksi Suomen merkittävimmistä taidekriitikoista, ja hän on kirjoittanut muun muassa *[[Hufvudstadsbladet]]iin* vuodesta 1971 alkaen. Tällä hetkellä hän asuu Helsingissä.

Sundellin vaimo oli taidemaalari Johanna Ehrnrooth. Dan Sundellilla on viisi lasta.

## Lähteet
* *Vem och vad 1996*, s. 568. Helsingfors 1996.
Oh Lord! When? How?

**Oh Lord! When? How?** on The Hivesin ensimmäinen virallinen julkaisu. Julkaisun muoto on EP ja se julkaistiin 1. kesäkuuta 1996. Seuraavana vuonna The Hives julkaisi albumin ''Barely Legal''.

## Kappaleet
# You Think Your So Darn Special
# Cellblock
# Some People Know All Too Well How Bad Liquorice, Or Any Candy For That Matter, Can Taste When   Having Laid Out In The Sun Too Long-And I Think I Just Ate Too Much
# How Will I Cope With That?
# Bearded Lady
# Let Me Go

## Kokoonpano
* Per Almqvist – laulu
* Niklas Almqvist – kitara
* Mikael Karlsson – kitara
* Mattias Bernvall – basso
* Christian Grahn – rummut
Terva-Toppilan koulu

**Terva-Toppilan koulu** oli Oulun kaupungin ylläpitämä 1.–9. luokkien yhtenäiskoulu, joka yhdistettiin Merikosken kouluun vuonna 2017.

## Koulun perustaminen
Sotien jälkeen Oulussa toimi vain neljä valtion omistamaa oppikoulua. 1940-luvun lopulla oppikouluun pyrki 3&nbsp;800 oppilasta, joista alle puolet pääsi opiskelemaan. Oulun ensimmäinen yksityinen keskikoulu aloitti  Tuirassa vuonna 1947, sitten seurasivat Karjasillan oppikoulu  1955, Laanilan oppikoulu 1957 sekä Lassinkallion kaupallisteknillinen yhteiskoulu 1962. Toppilan keskikoulu perustettiin vuonna 1963. Aloite koulun saamiseksi alueelle tuli Toppilan Pienkiinteistö -yhdistykseltä. Toppilan Keskikoulun kannatusyhdistyksen perustamiskokous kutsuttiin koolle lokakuun 14. päivänä 1962 päivätyllä kirjeellä. Kannatusyhdistyksen perustamiskokoukseen tuli 37 henkilöä. Yhdistyksen puheenjohtajana toimi Yrjö Kemppainen ja sihteerinä Eero Määttä. Kannatusjäsenen vuosimaksu oli 5 markkaa.  Lupa koulun perustamiseen saatiin valtioneuvostolta 25. huhtikuuta 1963. Koulu aloitti 2. syyskuuta 1963 toimintansa Toppila Oy:n 1938 henkilökunnalleen rakennuttamassa Toppilan Seuratalossa. Koulun aloitti 80 oppilasta, jotka jaettiin kahteen luokkaan. Koulun ensimmäisenä rehtorina toimi Matti Juurus,

## Toppilan yhteiskoulusta ja lukiosta Terva-Toppilan kouluksi
Toppilan keskikoulu jatkoi vuoteen 1966 saakka, jolloin siitä tuli Toppilan yhteiskoulu. Samana vuonna valmistui nykyinen koulurakennus, joskin luokkahuoneet saatiin viimeisteltyä vasta kolmen vuoden kuluttua eli 1969.  Vuonna 1968 viisivuotisesta koulusta saivat päästötodistuksen ensimmäiset 36 oppilasta. Toppilan yhteiskouluun liitettiin samana vuonna lukio, josta taas ensimmäiset 32 ylioppilasta  valmistuivat vuonna 1971. Vuonna 1974 Toppilan yhteiskoulu jakautui Toppilan yläasteeksi ja lukioksi. Vuodesta 1985 aina vuoteen 2002 koulutiloja remontoitiin eri tavoin. Syyslukukaudella 2005 Toppilan lukio sulautui osaksi Kuusiluodon lukiota (nykyisin Oulun Suomalaisen Yhteiskoulun lukio). Lukion viimeinen rehtori oli Veikko Ervasti. Syyslukukauden 2006 alussa puolestaan Toppilan koulu ja sen vieressä sijainnut Merituulen koulu, alun perin Koskelan kansakoulu, lakkautettiin, ja niiden tilalle perustettiin yhtenäinen peruskoulun Terva-Toppilan koulu. Koskelan kansakoulu oli aloittanut toimintansa jo 24. syyskuuta 1906.

## Lähteet
* Ervasti, V., Honkarinta, K., Virkkula, S. 2003 (toimittajat). Toppilan koulu - 40 vuotta 1963-2003. Julkaisija: Toppilan yläaste ja lukio. Painopaikka: Painotupa, Oulu. 128 s.

## Aiheesta muualla
* Koulun kotisivu 
* Suomen yksityisten koulujen digitaalinen matrikkeli
Sofija Rotaru

**Sofija Myh’ailivna Jevdokymenko-Rotaru** (, , ; s. 7. elokuuta 1947) on muun muassa venäjäksi, ukrainaksi ja romaniaksi esiintyvä laulaja, joka syntyi moldovalaiseen perheeseen Tšernivtsin oblastissa, Ukrainassa. Hänelle myönnettiin Neuvostoliiton kansantaiteilijan arvonimi vuonna 1988. Hän sai Ukrainan sankarin arvonimen 2002.

## Diskografia
* Lavanda, (1987)

## Lähteet

## Aiheesta muualla
* Rotarun viralliset sivut
Merja Varvikko

**Merja Varvikko** (s. 28. toukokuuta 1961) on vuoden 1981 Miss Suomi. Miss Skandinavia -kilpailussa hän oli 2. perintöprinsessa. Missivelvollisuuksiensa jälkeen hän toimi toistakymmentä vuotta mallina ja juontajana sekä veti televisiossa omaa talk-showtakin. Nykyiseltä ammatiltaan hän on sisustussuunnittelija. Hänen puolisonsa vuosina 1986–2005 oli Pasi Hailio (laulaja Tony Montana) ja heillä on neljä lasta.

## Lähteet
Juuso Majava

**Juuso Majava** (s. 7. huhtikuuta 1989 Rovaniemi) on suomalainen jalkapalloilija, joka edustaa Veikkausliigassa pelaavaa Rovaniemen Palloseuraa. Hän on pelipaikaltaan laitahyökkääjä.

Majavan pelaajaura ylimmillä sarjatasoilla alkoi kaudella 2006, kun hän nousi RoPS:in Ykkösen joukkueeseen. Veikkausliiga-debyyttinsä hän teki 15. toukokuuta 2008 vierasottelussa FF Jaroa vastaan. Majava edusti RoPS:ia kaudet 2006–2009, mutta kärsittyään loukkaantumisista koko kauden 2009 hänen sopimustaan ei uusittu. Kaudeksi 2010 Majava siirtyi AC Ouluun. Hän solmi yksivuotisen jatkosopimuksen AC Oulun kanssa vuoden jatko-optiolla joulukuussa 2011.

Majavan vanhempi veli Juha Majava on entinen jalkapalloilija.

Majava on pelannut yhteensä yhdeksän poikien maaottelua. Hän debytoi maajoukkueessa 4. syyskuuta 2007 alle 18-vuotiaiden maajoukkueen ottelussa Tšekkiä vastaan.

## Lähteet

## Aiheesta muualla
* Juuso Majava AC Oulun sivuilla
* Juuso Majava Sinitähtien sivuilla
Erkki Kouri

**Erkki Ilmari Kouri** (s. 18. maaliskuuta 1940 Tornio) on suomalainen historioitsija, joka toimi Helsingin yliopiston yleisen historian professorina vuosina 1989–2008.

Kouri työskenteli tutkijana ja opettajana Saksassa Marburgin ja Münchenin yliopistoissa 1969–1972, Britanniassa Cambridgen yliopistossa 1973–1978 ja toistamiseen Münchenissä 1978–1986. Hän väitteli tohtoriksi Cambridgessa 1978, aiheenaan Euroopan protestanttinen liittopolitiikka Elisabet I:n aikana. Vuodesta 1986 Kouri on toiminut Suomessa, ensin Oulun yliopiston historian apulaisprofessorina 1986–1987 ja Jyväskylän yliopiston yleisen historian professorina 1987–1989, ja sitten Helsingin yliopiston yleisen historian professorina 1989–2008. 

Tutkijana Kourin keskeisiä tutkimusalueita ovat olleet uuden ajan alun eurooppalainen historia sekä kansainvälisten suhteiden ja historiankirjoituksen historia. Hänen tieteellisinä päätöitään ovat väitöskirja *England and the attempts to form a Protestant alliance in the late 1560s* (1978) ja tutkimukset *Der Deutsche Protestantismus und die Soziale Frage 1870–1919* (1983), jossa hän käsittelee protestanttisuuden asemaa Saksan keisarikunnan sosiaalipolitiikassa, ja *Saksalaisen käyttökirjallisuuden vaikutus Suomessa 1600-luvulla* (1984). Hän on sittemmin ollut *The Cambridge History of Scandinavia* -teossarjan (2003–2005) päätoimittajana. 

## Teoksia
* *England and the attempts to form a Protestant allience in the late 1560s* (väitöskirja, 1978)
* *Die Milutinschule der byzantischen Wandmalerei in Serbien, Makedonien, Kosovo-Metohien und Montenegro* (1982)
* *Elizabethian England and Europe* (toimittaja, 1982) 
* *Der Deutsche Protestantismus und die Soziale Frage 1870–1919* (1983)
* *Zur Sozialpolitik in Bildungsbürgerturm* (1983)
* *Saksalaisen käyttökirjallisuuden vaikutus Suomessa 1600-luvulla* (1984)
* *Politics and Society in Reformation Europe – Esseys to sir Geoffrey Elton* (toimittaja, 1987)
* 
* 

## Lähteet
Stacy (elokuva)

**Stacy** tai **Stacy: Attack of the Schoolgirl Zombies** () on vuonna 2001 valmistunut japanilainen kauhukomediaelokuva, jonka on ohjannut Naoyuki Tomomatsu. Elokuva perustuu Kenji Otsukin romaaniin, ja siinä 15–17-vuotiaat tytöt muuttuvat zombeiksi.

Elokuvassa oleva iskuryhmä Romero Repeat Kill Troops on nimetty zombielokuvaohjaaja George A. Romeron mukaan, ja elokuvassa myytävä moottorisaha Bruce Campbell’s Right Hand 2 on viittaus Bruce Campbelliin *[[Evil Dead – kauhun riivaamat|Evil Dead]]* -trilogiassa.

## Roolit

Elokuvassa esiintyvät kirjailija Otsuki itse ja yhdysvaltalainen Norman England pienissä rooleissa.